Аперацыя «Сіндбад»

Аперацыя «Сіндбад» () — сумесная ірака-брытана-дацкая ваенная аперацыя супраць баевікоў «Арміі Махдзі» на поўдні Ірака, праведзеная з верасня 2006 года па люты 2007 года. Заяўленая мэта аперацыі заключалася ў тым, каб выкараніць карумпаваную паліцыю, а таксама аказаць дапамогу жыхарам раёна ў аднаўленні гаспадаркі. Паводле ацэнак, 2300 вайскоўцаў іракскай арміі і 1000 брытанскіх салдат прынялі непасрэдны ўдзел у кампаніі, яшчэ 2000 задзейнічаны ў рамках падрыхтоўкі да перадачы бяспекі горада Басра іракскаму ўраду.

 Аднаўленне 
Місія па аднаўленні гаспадаркі ў вызваленых раёнах была ў асноўным выканана іракскімі інжынерамі. Яны ажыццявілі рамонт школ і базавай інфраструктуры, напрыклад пешаходных мастоў, уборку вуліц і рамонт вулічных ліхтароў, рамонт кабеляў і паляпшэнне сістэм водазабеспячэння, рамонт і рэканструкцыю бальніц, распаўсюджванне навучальных матэрыялаў, аднаўленне мясцовых сельскагаспадарчых плантацый.

 Ваенны аспект 
Ваенны аспект заключаўся ў тым, каб ліквідаваць карупцыю сярод мясцовай іракскай паліцыі, у якую пачалі пранікаць шыіцкія апалчэнцы. Сілы, якія складаліся з «пераходных груп» брытанскай каралеўскай ваеннай паліцыі, планавалася ўвесці ў мясцовыя паліцэйскія ўчасткі для пошуку тых, хто «не можа ці не жадае выконваць свае абавязкі», прычым гэтыя групы павінны былі дзейнічаць у кожным участку да 30 дзён.

 Храналогія 
29 кастрычніка 2006 каля Басры быў спынены аўтобус з сямнаццаццю паліцэйскімі інструктарамі. Усе, хто быў у ім, былі выкрадзены і праз чатыры гадзіны знойдзены забітымі. 22 снежня быў арыштаваны начальнік паліцыі з аддзела цяжкіх злачынстваў разам з шасцю іншымі супрацоўнікамі. Лічыцца, што ён узначальваў «эскадрон смерці», адказны за забойства паліцыянтаў-інструктараў.

25 снежня брытанскія войскі пры падтрымцы іракскай арміі атакавалі штаб-кватэру падраздзялення па барацьбе з цяжкімі злачынствамі ў Басры пасля атрымання разведданых аб тым, што карумпаваныя паліцэйскія рыхтуюцца пакараць смерцю ўсіх 127 зняволеных, якія змяшчаюцца там. Брытанцы разбурылі будынак, забіўшы сем баевікоў. Усе зняволеныя былі выратаваны, некаторыя з іх, як паведамляецца, мелі сляды катаванняў

28 студзеня 2007 года, абапіраючыся на звесткі разведкі, брытанскія салдаты правялі рэйды ў Аз-Зубайры, блізу Басры. У адным з дамоў былі выяўлены боепрыпасы, ракеты, прыналежнасці для вырабу бомбаў, радыёабсталяванне і таймеры. Пазней каля 500 мінамётных снарадаў былі канфіскаваны з комплексу, дзе раней вайскоўцы заўважылі людзей, якія перавозілі зброю на двух машынах. У палон трапілі да пяці баевікоў.

18 лютага аперацыя завяршылася, і амаль адразу ж прэм’ер-міністр Вялікабрытаніі Тоні Блэр заявіў у тэлезвароце, што ў бліжэйшыя месяцы 3000 з больш чым 7000 брытанскіх вайскоўцаў будуць выведзены з Ірака. Да ліпеня было выведзена 1500 вайскоўцаў, але новы брытанскі прэм’ер-міністр Гордан Браўн заявіў, што больш войскі Ірак не пакінуць.

Катэгорыя:Бітвы і аперацыі Іракскай вайны
Катэгорыя:Люты 2007 года
Катэгорыя:Студзень 2007 года
Катэгорыя:Снежань 2006 года
Катэгорыя:Лістапад 2006 года
Катэгорыя:Кастрычнік 2006 года
Катэгорыя:Верасень 2006 года
Катэгорыя:Бітвы Вялікабрытаніі
Катэгорыя:Бітвы Даніі
Катэгорыя:Канфлікты 2006 года
Катэгорыя:Канфлікты 2007 года